b'\n_START_ARTICLE_\nLetali\xc5\xa1\xc4\x8de Ohrid Sveti Pavel Apostol\n_START_SECTION_\nLetali\xc5\xa1ki objekti\n_START_PARAGRAPH_\nLetali\xc5\xa1\xc4\x8de lahko sprejema od majhnih do srednje velikih letal. Razpolaga s parkirnimi prostori za devet letal namenjenih komercialnim potni\xc5\xa1kim letom in pet parkirnih mest za letala generalne aviacije. Terminal je opremljen za sprejem in odpravo do 400.000 potnikov na leto.\n_START_SECTION_\nStoritve  letali\xc5\xa1\xc4\x8da\n_START_PARAGRAPH_\nNa letali\xc5\xa1\xc4\x8du delujejo poleg letali\xc5\xa1kega terminala z VIP salonom \xc5\xa1e katering slu\xc5\xbeba za opremo letal,  carinska in policijska kontrola, letali\xc5\xa1ko varovanje, policijsko varovanje, prodajalna s spominki, menjalnica, restavracija, parkiri\xc5\xa1\xc4\x8da, skladi\xc5\xa1\xc4\x8da za hrambo tovora. Letali\xc5\xa1\xc4\x8de lahko sprejme, odpremi okoli 300 potnikov na uro.\n_START_SECTION_\nZemeljski transport\n_START_PARAGRAPH_\nObstaja avtobusna povezava med letali\xc5\xa1\xc4\x8dem s pristani\xc5\xa1\xc4\x8dem v sredi\xc5\xa1\xc4\x8du Ohrida. Povezava je prilagojena voznemu redu letalskega prevoznika Wizz Air.\n_START_SECTION_\nNesre\xc4\x8de in incidenti\n_START_PARAGRAPH_\n20.novembra 1993 se je zru\xc5\xa1ilo letalo makedonske dru\xc5\xbebe Avioimpex na letu 110 tipa Jak 42D v neposredni bli\xc5\xbeini letali\xc5\xa1\xc4\x8da. Letalo je letelo na letu iz \xc5\xbdeneve (\xc5\xa0vica) za Skopje, a je bilo preusmerjeno na letali\xc5\xa1\xc4\x8de Ohrid zaradi slabih vremenskih pogojev na letali\xc5\xa1\xc4\x8du Skopje. Med pristankom se je letalo zaletelo v planino Trojani v bli\xc5\xbeini Ohrida. Vseh osem \xc4\x8dlanov posadke in 115 od 116 potnikov je umrlo v nesre\xc4\x8di, edini pre\xc5\xbeiveli potnik pa je umrl enajst dni pozneje v ohridski bolni\xc5\xa1nici.\n_START_SECTION_\nSprememba imena\n_START_PARAGRAPH_\nS sklepom vlade Republike Makedonije je bilo leta 2007 ime letali\xc5\xa1\xc4\x8da spremenjeno iz Letali\xc5\xa1\xc4\x8de Ohrid v Letali\xc5\xa1\xc4\x8de Ohrid \xc2\xbbSveti Pavel Apostol\xc2\xab.'